**ג'ושוע קיפרוי צ'פטגאי** (באנגלית: **Joshua Kiprui Cheptegei**; נולד ב-12 בספטמבר 1996) הוא אתלט אוגנדי, האלוף האולימפי (טוקיו 2020) ושיאן העולם בריצת 5000 מטר. סגן אלוף אולימפי (טוקיו 2020), 3 פעמים ברציפות אלוף העולם (דוחה 2019, יוג'ין 2022 ובודפשט 2023), סגן אלוף העולם (לונדון 2017) ושיאן העולם בריצת 10000 מטר. אלוף העולם במרוצי שדה (אורהוס 2019) ושיאן העולם בריצת 5 ק"מ (כביש) ובעל התוצאה הטובה ביותר אי פעם בריצת 15 ק"מ (כביש).

ביוגרפיה
--------

צ'פטגאי נולד במחוז קפצ'ורווה שבאוגנדה, ולו שמונה אחים. מגיל צעיר שיחק צ'פטגאי כדורגל, ואף התנסה בקפיצה לרוחק ובקפיצה משולשת, אך הבין במהרה שהוא מצטיין בריצה. כשהיה בן 17 החליט להתמקד בריצה, ושנה לאחר מכן, בתחרות הבינלאומית הראשונה בה התחרה, סיים בריצת 10 ק"מ שני לג'פרי קמוורור לאחר שקבע תוצאה של 28:24 דקות. באותה שנה זכה צ'פטגאי בתואר הראשון שלו, באליפות העולם לנוער שנערכה ביוג'ין. בריצת 10000 המטרים, זכה במדליית הזהב לאחר שקבע תוצאה של 28:32.86 דקות. באותה אליפות, סיים צ'פטגאי רביעי בריצת 5000 מטר, בשיא אישי חדש של 13:32.84 דקות.

### 2015

באליפות אפריקה לנוער שנערכה בחודש מרץ באדיס אבבה, זכה צ'פטגאי במדליית זהב בריצת 10,000 מטר בתוצאה של 29:58.70 דקות. באותו חודש התחרה באליפות העולם לנוער במרוצי שדה, וסיים במקום 11. במאי, סיים שמיני בתחרות ליגת היהלום ביוג'ין, אורגון בשיא אישי חדש של 27:27.57 דקות, וכעבור חודשיים שיפר את שיאו האישי בריצת 5000 מטר, לאחר שניצח באליפות אוגנדה בתוצאה של 13:28.50 דקות.

באליפות העולם שנערכה בבייג'ינג, סין באוגוסט אותה שנה הוא סיים במקום תשיעי בריצת 10,000 מטר בתוצאה של 27:48.89 דקות.

### 2016

בתחרות ליגת היהלום בבייג'ינג שנערכה בחודש מאי, סיים צ'פטגאי שני בריצת 5000 מטר בשיא אישי חדש של 13:00.60 דקות. באולימפיאדת ריו דה ז'ניירו (2016) שנערכה באוגוסט, הוא סיים במקום שישי בריצת 10,000 מטר בשיא אישי חדש של 27:10.06 דקות ובמקום שמיני בריצת 5,000 מטר בתוצאה של 13:09.17 דקות.

### 2017

באליפות העולם במרוצי שדה שנערכה בקמפלה, אוגנדה, במרץ, נמנה צ'פטגאי בין המובילים מתחילת הריצה. 5 קילומטרים לסיום לקח את ההובלה כשרק ג'פרי קמוורור נותר לצידו, ואף פתח עליו פער של כ-15 שניות, אך כשנותר קילומטר לסיום, התשישות גברה על צ'פטגאי שנעקף על ידי קמוורור, והותירה אותו מדדה אל קו הסיום, אותו חצה במקום השלושים, שתי דקות לאחר קמוורור. חודשיים לאחר מכן, בתחרות ליגת היהלום ביוג'ין, סיים רביעי בריצת 5000 מטר בתוצאה של 13:02.84 דקות. ביולי, סיים רביעי בריצת 3000 מטר בליגת היהלום בפריז, לאחר שקבע תוצאה של 7:34.96 דקות, ושלישי בריצת 5000 מטר בליגת היהלום בלוזאן בשיא אישי חדש של 12:59.83 דקות.

#### סגן אלוף עולם

באליפות העולם שנערכה בלונדון באוגוסט 2019 זכה צ'פטגאי במדליית כסף בריצת 10,000 מטר בשיא אישי חדש של 26:49.94 דקות, אחרי מו פארח מבריטניה (26:49.51 דקות) ולפני פול טנוי מקניה (26:50.60 דקות).

### 2018

בתחרות נערכה בניימכן, הולנד ב-18 בנובמבר 2018 קבע צ'פטגאי בריצת 15 ק"מ את התוצאה הטובה ביותר אי פעם של 41:05 דקות

### 2019

#### אלוף עולם

באליפות העולם שנערכה בדוחה, קטר ב-6 באוקטובר 2019 זכה צ'פטגאי במדליית זהב בריצת 10,000 מטר בתוצאה של 26:48.36 דקות, לפני יומיף קג'לצ'ה מאתיופיה (26:49.34 דקות) ורונקס קיפרוטו מקניה (26:50.32 דקות).

### 2020

בתחרות שנערכה במונקו ב-16 בפברואר 2020 קבע צ'פטגאי בריצת 5 ק"מ (כביש) שיא עולם חדש של 12:51 דקות.

#### שיאן עולם

בתחרות ליגת היהלום במונקו שנערכה ב-14 באוגוסט אותה שנה הוא סיים ראשון בריצת 5000 מטר בשיא עולם חדש של 12:35.36 דקות, שיפור של כמעט 2 שניות משיא העולם בן 16 השנים של קנניסה בקלה מאתיופיה (12:37.35 דקות). בתחרות שנערכה בוולנסיה, ספרד ב-7 באוקטובר אותה שנה הוא קבע בריצת 10000 מטר שיא עולם חדש של 26:11.02 דקות, שיפור של 6 שניות וחצי לשיא בן 15 השנים של קנניסה בקלה (26:17.53 דקות).

### 2021

באולימפיאדת טוקיו שנערכה באוגוסט 2021 זכה בשתי מדליות, זהב וכסף. מדליית זהב בריצת 5000 מטר בתוצאה של 12:58.15 דקות, לפני מוחמד אחמד מקנדה (12:58.61 דקות) ופול צ'לימו מארצות הברית (12:59.05 דקות) ומדליית כסף בריצת 10000 מטר בתוצאה של 27:43.63 דקות, אחרי סלמון ברגה מאתיופיה (27:43.22 דקות) ולפני בן ארצו ג'ייקוב קיפלימו (27:43.88 דקות).

### 2022

#### פעם שנייה ברציפות אלוף עולם

באליפות העולם שנערכה ביוג'ין, אורגון, ארצות הברית ביולי 2022 זכה בפעם השנייה ברציפות במדלית זהב בריצת 10000 מטר בתוצאה של 27:27.43 דקות, לפני סטנלי אמבורו מקניה (27:27.90 דקות) ובן ארצו ג'ייקוב קיפלימו (27:27.97 דקות).

### 2023

#### פעם שלישית ברציפות אלוף עולם

באליפות העולם שנערכה בבודפשט, הונגריה באוגוסט 2023 זכה בפעם השלישית ברציפות במדלית זהב בריצת 10000 מטר בתוצאה של 27:51.42 דקות, לפני דניאל אבניו מקניה (27:52.60 דקות) והאלוף האולימפי סלמון ברגה (27:52.72 דקות).

שיאים אישיים
------------

### אצטדיון

* ריצת 5000 מטר: 12:35.36 דקות (2020), **שיא עולם**
* ריצת 10000 מטר: 26:11.02 דקות (2020), **שיא עולם**

### כביש

* ריצת 5 ק"מ: 12:51 (2020), **שיא עולם**
* ריצת 10 ק"מ: 26:38 (2019)
* ריצת 15 ק"מ: 41:05 דקות (2018), **התוצאה הטובה ביותר אי פעם**

קישורים חיצוניים
----------------

ויקישיתוף מדיה וקבצים בנושא **ג'ושוע צ'פטגאי** בוויקישיתוף
* ג'ושוע צ'פטגאי, ברשת החברתית פייסבוק
* ג'ושוע צ'פטגאי, ברשת החברתית אקס (טוויטר)
* ג'ושוע צ'פטגאי, ברשת החברתית אינסטגרם
* ג'ושוע צ'פטגאי, באתר הוועד האולימפי הבין-לאומי
* ג'ושוע צ'פטגאי, באתר olympedia.org
* ג'ושוע צ'פטגאי, באתר התאחדות האתלטיקה הבין-לאומית
* ג'ושוע צ'פטגאי, באתר ליגת היהלום
* ג'ושוע צ'פטגאי, באתר Track and Field (גברים)
* ג'ושוע צ'פטגאי, באתר התאחדות האתלטיקה הבינלאומית.
* ג'ושוע צ'פטגאי(הקישור אינו פעיל), באתר NN Running Team.

הערות שוליים
------------

1. 1 2 3  במקצועות בהם לא מוכר שיא עולם, כמו ריצת 15 ק"מ, התוצאה הטובה ביותר נקראת באנגלית World Best, ובעברית - התוצאה הטובה ביותר.
2. ↑  The Seven Steps To Success, באתר של NN Running Team
3. ↑  Senior men race 2017 IAAF World Cross Country Championships, ביוטיוב
4. ↑  FOLLOWING NIGHTMARE IN KAMPALA, CHEPTEGEI LIVES LONDON DREAM, באתר התאחדות האתלטיקה הבינלאומית

|  אלופים אולימפיים - ריצת 5,000 מטרים (גברים) |
| --- |
| 

|  |
| --- |
| (1912): הנס קולמיינן פינלנדפינלנד • (1920): ז'וזף גיימו צרפתצרפת • (1924): פאבו נורמי פינלנדפינלנד • (1928): וילה ריטולה פינלנדפינלנד • (1932): לורי להטינן פינלנדפינלנד • (1936): גונאר הוקרט פינלנדפינלנד • (1948): גסטון ריף בלגיהבלגיה • (1952): אמיל זטופק צ'כוסלובקיהצ'כוסלובקיה • (1956): ולדימיר קוץ ברית המועצותברית המועצות • (1960): מוריי הלברג ניו זילנדניו זילנד • (1964): בוב שול ארצות הבריתארצות הברית • (1968): מוחמד גמודי תוניסיהתוניסיה • (1972): לאסה וירן פינלנדפינלנד • (1976): לאסה וירן פינלנדפינלנד • (1980): מירוטס איפטר אתיופיהאתיופיה • (1984): סעיד עוויטה מרוקומרוקו • (1988): ג'ון נגוג'י קניהקניה • (1992): דיטר באומן גרמניהגרמניה • (1996): ונוצה ניונגאבו בורונדיבורונדי • (2000): מיליון וולדה אתיופיהאתיופיה • (2004): הישאם אל גרוז' מרוקומרוקו • (2008): קנניסה בקלה אתיופיהאתיופיה • (2012): מו פארח בריטניהבריטניה • (2016): מו פארח בריטניהבריטניה • (2020): ג'ושוע צ'פטגאי אוגנדהאוגנדה |

 |

| אלופי עולם באתלטיקה – ריצת 10,000 מטר (גברים) |
| --- |
| 

|  |  |
| --- | --- |
| 1983: אלברטו קובה איטליהאיטליה • 1987: פול קיפקוץ' קניהקניה • 1991: מוזס טנוי קניהקניה • 1993: היילה גבריסלאסי אתיופיהאתיופיה • 1995: היילה גבריסלאסי אתיופיהאתיופיה • 1997: היילה גבריסלאסי אתיופיהאתיופיה • 1999: היילה גבריסלאסי אתיופיהאתיופיה • 2001: צ'ארלס קמאטי קניהקניה • 2003: קנניסה בקלה אתיופיהאתיופיה • 2005: קנניסה בקלה אתיופיהאתיופיה • 2007: קנניסה בקלה אתיופיהאתיופיה • 2009: קנניסה בקלה אתיופיהאתיופיה • 2011: איברהים ג'יילאן אתיופיהאתיופיה • 2013: מו פארח בריטניהבריטניה • 2015: מו פארח בריטניהבריטניה • 2017: מו פארח בריטניהבריטניה • 2019: ג'ושוע צ'פטגאי אוגנדהאוגנדה • 2022: ג'ושוע צ'פטגאי אוגנדהאוגנדה • 2023: ג'ושוע צ'פטגאי אוגנדהאוגנדה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 292450

 |